Χαμένοι στη μετάφραση (ταινία)

Το Χαμένοι στη μετάφραση (πρωτότυπος τίτλος: Lost in Translation) είναι κωμική-δραματική ταινία, σε σκηνοθεσία και σενάριο της Σοφία Κόπολα. Είναι η δεύτερη ταινία της σκηνοθέτριας, μετά από το Αυτόχειρες παρθένοι (The Virgin Suicides). Στην ταινία πρωταγωνιστές είναι ο Μπιλ Μάρεϊ, η  Σκάρλετ Τζοχάνσον, ο Τζιοβάνι Ριμπίζι και η Άννα Φάρις. Η παραγωγή είναι της Κόπολα και του Ρος Κατζ. 

Η ταινία περιστρέφεται γύρω από έναν μεσήλικα ηθοποιό, τον Μπομπ, και μια νεαρή κοπέλα που αποφοίτησε πρόσφατα από το πανεπιστήμιο, την Σάρλοτ. Βρίσκονται για διαφορετικούς λόγους στην Ιαπωνία και μεταξύ τους αναπτύσσεται συμπάθεια μετά από μια τυχαία συνάντηση σε ένα ξενοδοχείο του Τόκιο.

Η Κόπολα άρχισε την παραγωγή της ταινίας μετά την κυκλοφορία της ταινίας της Αυτόχειρες παρθένοι. Τα γυρίσματα πραγματοποιήθηκαν μέσα σε 27 ημέρες από τον Σεπτέμβριο ως τον Οκτώβριο του 2002, κυρίως στο Τόκιο αλλά και στη Νέα Υόρκη.

Η ταινία  κυκλοφόρησε στις κινηματογραφικές αίθουσες στις 3 Οκτωβρίου 2003. Η ταινία, που είχε καλές κριτικές, ήταν μεγάλη εισπρακτική επιτυχία με έσοδα πάνω από 119 εκατομμύρια δολάρια παγκοσμίως, με προϋπολογισμό 4 εκατομμυρίων δολαρίων. Προτάθηκε για τέσσερα βραβεία Όσκαρ, κερδίζοντας αυτό του Πρωτότυπου Σεναρίου, καθώς και για πέντε Χρυσές Σφαίρες και για οκτώ βραβεία BAFTA, κερδίζοντας τελικά τρεις Χρυσές Σφαίρες και τρία βραβεία BAFTA.

 Πλοκή 
Ο Μπομπ είναι ένας ξεπεσμένος σταρ του κινηματογράφου της δεκαετίας του 1970 που βρίσκεται στο Τόκιο για τις ανάγκες ενός διαφημιστικού εγχώριας μάρκας ουίσκι. Μια μέρα στο μπαρ του ξενοδοχείου στο οποίο διαμένει γνωρίζει την Σάρλοτ, νεαρή σύζυγο ενός επαγγελματία φωτογράφου, που περνάει τις ώρες της μοναχικά.

Ηθοποιοί και Χαρακτήρες
Μπιλ Μάρεϊ στο ρόλο του Μπομπ Χάρις
Σκάρλετ Τζοχάνσον στο ρόλο της Σάρλοτ
Τζιοβάνι Ριμπίζι στο ρόλο του Τζον
Άννα Φάρις στο ρόλο της Κέλι
Φουμιχίρο Χαϊάτσι στο ρόλο του Τσάρλι Μπράουν
Ακίκο Τακεσίτα ως κύριος Καουασάκι
Φρανσουά Ντι Μπουά ως ο πιανίστας
Νάνσυ Στάινερ ως Λύντια Χάρις (φωνή)

Βραβεία και Υποψηφιότητες
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία Ρος Κατζ & Σοφία Κόπολα Καλύτερη Σκηνοθεσία Σοφία Κόπολα Καλύτερο Πρωτότυπο Σενάριο   Α' Ανδρικός Ρόλος Μπιλ Μάρεϊ  Χρυσές Σφαίρες  Καλύτερη Ταινία - Κωμωδία ή Μιούζικαλ     Καλύτερης Σκηνοθεσίας Σοφία Κόπολα  Καλύτερο Σενάριο  Καλύτερος Α' Ανδρικός Ρόλος - Κωμωδία ή Μιούζικαλ  Μπιλ Μάρεϊ Καλύτερος Α' Γυναικείος Ρόλος - Κωμωδία ή Μιούζικαλ  Σκάρλετ Τζοχάνσον Βραβεία BAFTA'King' Reigns At UK Film Awards - CBS News  Καλύτερη Ταινία   Καλύτερη Σκηνοθεσία (βραβείο Ντέιβιντ Λιν για την Σκηνοθεσία)   Σοφία Κόπολα  Καλύτερο Πρωτότυπο Σενάριο  Καλύτερος Α΄ Ανδρικός Ρόλος   Μπιλ Μάρεϊ    Καλύτερος Α΄ Γυναικείος Ρόλος    Σκάρλετ Τζοχάνσον    Καλύτερη Μουσική Επένδυση (βραβείο Άντονι Άσκουιθ για Μουσική Ταινίας)    Μπραΐαν Ρίτζελ και Κέβιν Σιλντς    Καλύτερη Φωτογραφία  Λανς Άκορντ    Καλύτερο Μοντάζ  Σάρα Φλακ   

Παραπομπές

Εξωτερικοί σύνδεσμοι



 Χαμένοι στη Μετάφραση στο cine.gr

Κατηγορία:Αμερικανικές ταινίες της δεκαετίας 2000
Κατηγορία:Ιαπωνικές ταινίες
Κατηγορία:Ιαπωνόφωνες ταινίες
Κατηγορία:Ταινίες του 2003
Κατηγορία:Αγγλόφωνες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Αμερικανικές δραματικές κωμικές ταινίες
Κατηγορία:Αμερικανικές αισθηματικές δραματικές ταινίες
Κατηγορία:Βραβευμένοι με Σεζάρ
Κατηγορία:Ταινίες τοποθετημένες σε ξενοδοχεία
Κατηγορία:Ταινίες γυρισμένες στην Ιαπωνία
Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κατηγορία:Χρυσή Σφαίρα Καλύτερης Ταινίας (Κωμωδία ή Μιούζικαλ)
Κατηγορία:Ταινίες με ηθοποιό που κέρδισε Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
Κατηγορία:Ταινίες με ηθοποιό που κέρδισε BAFTA Α' Γυναικείου Ρόλου
Κατηγορία:Ιαπωνικές ανεξάρτητες ταινίες